

למידע נוסף: נחום דוניצה 0546967020

**UC TODAY בחר בעודד גל מ-Zoom**

**כמוביל התעשייה לשנת 2021**

**עודד גל**, מנהל מוצר ראשי בחברת זום, הוא הזוכה בפרס ׳מוביל התעשייה לשנת 2021׳ (UC LEADER OF THE YEAR) על פי המגזין הטכנולוגי הגלובלי UC Today, המוקדש לטכנולוגיה ותקשורת. פרסי UC מוענקים מדי שנה לחברות, גופים ואישים שהטביעו את חותמם על תחום התקשורת והפגינו חדשנות, הובלת שוק והשפעה על הזירה הטכנולוגית.

כמנהל מוצר ראשי, מוביל כיום גל את צוותי ניהול ועיצוב המוצרים בזום ומניע את המעבר מהאפליקציה הנפוצה ביותר לשיחות וידאו לפלטפורמת תקשורת בקנה מידה מלא, על ידי הצגת תכונות ושיפורים חדשים.

״אני גאה בדרך בה צעדנו ובהישגים שלנו״, אמר גל עם קבלת הפרס. ״וידאו הוא ה׳קול׳ החדש. בעתיד הקרוב, באמצעות שילוב של טכנולוגיות בינה מלאכותית ומציאות מדומה, פגישות וידאו יהיו יעילות וטובות בדיוק כמו מפגשי פנים אל פנים, אם לא טובות מהן...".